Otavan Opiston Pelilukio ei ala vielä tänä syksynä. Pelikouluun ei ole ollut riittävästi hakijoita oman ryhmän perustamiseen.

- Meillä on aikuislukiossa aloittamassa noin 20 oppilasta. Ei ole ollut montaa hakijaa nimenomaan pelilukioon, opettaja Heikki Koponen kertoo.

Opistossa aiotaan kuitenkin käyttää pelillistä oppimista osana normaalia opetusta. Se tarkoittaa esimerkiksi opiskelua roolipelien avulla.

- Säädetään nyt vähän suunnitelmia uudelleen. Käytämme viikottain opetuksessa pelipedagokiikkaa, mikä tarkoittaa esimerkiksi sitä, että oppilaat heittäytyvät erilaisiin rooleihin ja tutkivat siten asioita. Roolien avulla päästään omista esteistä eroon pureutumaan eri asioihin, Ville Venäläinen Otavan Opistolta sanoo.

Pelilukiota yritetään käynnistää uudelleen ensi vuonna.